Kaszëbskô 15-stka scygô biegaczów z całi Pòlsczi – na dzysô je jich zapisóné wnet 350, całi czas mòże dołączëc do karna lëdzy jaczi w sobòtã ò 11:00 staną na linie sztartu. Gòdzënã rëchli na miészich distansach sã zmierzą nômłodszi biegacze. Nowiną je distans 6 kilométrowi, jaczi je zabédowóny przez praktików biéganiô – spòrtowcowie zmerkelë, że różnorodnosc terenu dôwô na 15-kilométrowim szpùrze tëli ùmãczeniô co na 22 kilométrach na równy wiéchrzëznie. Zmieni sã téż przebiég szpùru – zapòwiôdô wójt Jarosłôw Wejer. Przédny biég zacznie sã w sobòtã ò 11:00 w Lëzënie. Wicy wiadłów jidze nalézc na stronie www.gosrit.luzino.pl. Całą gôdkã z wójtã Jarosławã Wejrã to mòże òbezdrzec na radiokaszebe.pl.